laion/Wikipedia-Exotic huggingface dataset:
ალექსანდერ შალენბერგი

ალექსანდერ შალენბერგი (დ. 20 ივნისი, 1969) — ავსტრიელი დიპლომატი, იურისტი და პოლიტიკოსი. ავსტრიის სახალხო პარტიის წევრი. ავსტრიის კანცლერი 2021 წლის 11 ოქტომბერიდან 2021 წლის 6 დეკემბრამდე. სებასტიან კურცის მთავრობაში იკავებდა ავსტრიის საგარეო საქმეთა მინისტრის თანამდებობას 2019-2021 წლებში. ბიოგრაფია ავსტრიის პარლამენტის საიტზე ↑ 1.0 1.1 1.2 1.3 Der Bundesminister für europäische und internationale Angelegenheiten ↑ 2.0 2.1 Wer ist Wer <a href="https://wikidata.org/wiki/Track:Q21857797"></a> ↑ https://www.lie-zeit.li/2019/11/ordensverleihung-an-den-oesterreichischen-aussenminister/ ↑ https://www.quirinale.it/onorificenze/insigniti/360263 ↑ Sebastian Kurz "macht Platz" und zieht sich als Kanzler zurück de-AT. ციტირების თარიღი: 2021-10-09 ↑ AVISO: Morgen, 13:00 Uhr: Ernennung und Angelobung von Bundeskanzler Alexander Schallenberg durch Bundespräsident Alexander Van der Bellen de (10 October 2021). ციტირების თარიღი: 10 October 2021
არტურ შაჰინიანი

არტურ შაჰინიანი (სომხ. Արթուր Շահինյան; დ. 8 იანვარი, 1987) — სომეხი ბერძნულ-რომაული სტილის მოჭიდავე. 2011 წელს დორტმუნდში, გერმანიაში გამართულ ევროპის ჩემპიონატზე მოიპოვა ბრინჯაოს მედალი. 2013 წელს თბილისში გამართულ ევროპის ჩემპიონატზე მოიპოვა ბრინჯაოს მედალი. 2018 წელს ბუდაპეშტში გამართულ მსოფლიო ჩემპიონატზე შაჰინიანმა მოიპოვა ბრინჯაოს მედალი. 2021 წლის მარტში მან მონაწილეობა მიიღო 2021 წლის ოლიმპიური თამაშების ევროპის საკვალიფიკაციო ტურნირზე, რომელიც ბუდაპეშტში, უნგრეთიში გაიმართა. იმ იმედით რომ იაპონიაში, ტოკიოში გასამართ 2020 წლის ზაფხულის ოლიმპიადაზე კვალიფიკაციის მოპოვების იმედით. 2013 წელს თბილისში გამართული ევროპის ჩემპიონატის 84 კგ წონით კატეგორიაში იასპარეზა. 1/32 ფინალში დაამარცხა პოლონელი მოჭიდავე, დამიან იანიკოვსკი, ანგარიშით 6-0. შემდეგ ეტაპზე 1/16 ფინალში მისი მეტოქე იყო პეტერ ბაჩი, რომელთანაც გამარჯვება მოიპოვა, ანგარიშით 4-1. მეოთხედფინალში დაამარცხა ფინელი ანტი ჰაკალა. ნახევარ-ფინალში შაჰინიანის მეტოქე იყო ქართველი მოჭიდავე, ვლადიმერ გეგეშიძე. შაჰინიანი შეხვედრაში ანგარიშით, 0-5 დამარცხდა. ბრინჯაოს მედლისთვის ბრძოლაში დაამარცხა ბულგარელი მოჭიდავე ჰრისტო მარინოვი და ევროპის ჩემპიონატზე მესამე ადგილი დაიკავა. 2018 წელს ბუდაპეშტში, უნგრეთში გამართულ მსოფლიო ჩემპიონატზე 87 კგ წონით კატეგორიაში შაჰინიანმა ბრინჯაოს მედალი მოიპოვა. 1/32 ფინალში დაამარცხა ისრაელის სახელმით მოასპარეზე რომან ჟერნოვეცკი (ანგარიშით 9-0). 1/16 ფინალში მომავალ ფინალისტ უკრაინელ ჟან ბელენიუკთან დამარცხების გამო რეპეშაჟში განაგრძო მედლისთვის ბრძოლა. რეპეშაჟში გამართული პირველ შეხვედრაში დაამარცხდა ლიეტუველი მოჭიდავე ეივიდას სტანკევიჩუსი, ანგარიშით 9-0. რეპეშაჟში მისი შემდეგი მეტოქე ირანელი ჰუსეინ ნური იყო, რომელთანაც ანგარიშით 8-5 იმარჯვა. ბრინჯაოს მედლისთვის ბრძოლაში დაამარცხა ევროპული თამაშების ვერცხლისმედალოსანი, აზერბაიჯანელი ისლამ აბასოვი. 2014 წელს მოიგო „Trophee Milone 2014“. არის გერმანიის მოჭიდავეთა გრან პრის ორგზის გამარჯვებული (2011, 2014). 2011 წელს მოიგო ესპანეთის გრან პრი. არის „Top Masters 2013“-ის გამარჯვებული. 2009 წელს იასპარეზა მსოფლიო მოჭიდავეთა თასზე. 2008 წელს იასპარეზა ოლიმპიური თამაშების შესარჩევ ტურნირზე. დაიკავა მე-10 ადგილი. fila-official.com ↑ Shahinyan, Artur (ARM). www.fila-official.com. დაარქივებულია ორიგინალიდან — 9 ოქტომბერი 2011. ციტირების თარიღი: 12 November 2012. ↑ Shahinyan, Patrikeev take bronze. Newsinfo.am. დაარქივებულია ორიგინალიდან — 25 ოქტომბერი 2014. ციტირების თარიღი: 12 November 2012. ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს. hy. sport.news.am. ციტირების თარიღი: 24 March 2013. ↑ 2021 European Wrestling Olympic Qualification Tournament Results Book. ციტირების თარიღი: 24 March 2021
დენზელ დიუმფრიზი

დენზელ იუსტუს მორის დიუმფრიზი (ნიდერლ. Denzel Justus Morris Dumfries; დ. 18 აპრილი 1996) — ნიდერლანდელი ფეხბურთელი, წარმოშობით არუბადან, მილანის „ინტერისა“ და ნიდერლანდების ეროვნული ნაკრების წევრი, პოზიციით მარჯვენა მცველი. დიუმფრიზმა თავი განსაკუთრებით გამოიჩინა ევრო 2020-ზე ნიდერლანდების ნაკრებში ასპარეზობისას. 2021 წლის ზაფხულში, „პსვ ეინდჰოვენში“ გატარებული სამი წლის შემდეგ, დიუმფრიზი იტალიის ჩემპიონ, „ინტერს“ 15 მილიონი ევროს სანაცვლოდ შეუერთდა. Voetbal International profile დაარქივებული 2021-08-31 საიტზე Wayback Machine. Netherlands profile ↑ დენზელ დიუმფრიზი — WorldFootball.net ↑ „Dumfries: 'Wil in de zomer wel stap maken'“. RTV Rijnmond (ნიდერლანდური). 21 ოქტომბერი 2016. ციტირების თარიღი: 11 September 2021. ↑ Johnston, Neil (13 June 2021). „Netherlands beat Ukraine in five-goal thriller“. BBC Sport (ინგლისური). ციტირების თარიღი: 13 June 2021. „ENERVERENDE EK-START ORANJE MET 3-2 ZEGE OP OEKRAÏNE“. Ons Oranje (ნიდერლანდური). 13 ივნისი 2021. ციტირების თარიღი: 11 September 2021.
კარენ ასლანიანი

კარენ ასლანიანი (დ. 22 ივლისი, 1995) — სომეხი ბერძნულ-რომაული სტილით მოჭიდავე. ევროპის სამგზის ბრინჯაოს მედლის პრიზიორი 67 კგ წონით კატეგორიაში, 2018, 2019 და 2020 წლებში. 2019 წელს წარადგინა სომხეთი მინსკში გამართულ ევროპულ თამაშებზე. ბრინჯაოს მედლისთვის ბრძოლაში დამარცხდა მატე ნემეშთან. მონაწილეობა მიიღო ტოკიოში, იაპონიაში გამართულ 2020 წლის ზაფხულის ოლიმპიურ თამაშებზე, 67 კგ წონით კატეგორიაში. 2015 წელს კარენ ასლანიანმა წარადგინა სომხეთი 2015 წლის მსოფლიო სამხედრო თამაშებზე, რომელიც მუნგიონში, სამხრეთ კორეაში გაიმართა. ბერძნულ-რომაულ ჭიდაობაში 66 კგ წონით კატეგორიაში მოიპოვა ვერცხლის მედალი. ფინალში დამარცხდა კორეელ კიმ ჯი-ჰუნთან. 2018 წელს 67 კგ წონით კატეგორიაში ასპარეზობდა კასპიისკში, რუსეთში გამართულ ევროპის ჩემპიონატზე. მოიპოვა ბრინჯაოს მედალი. 1/16 ფინალში ანგარიშით 5-3 დაამარცხა სერბი მოჭიდავე, მატე ნემეში. მეოთხედფინალში კარენ ასლანიანი ანგარიშით 3-6 დამარცხდა რუს არტემ სურკოვთან. რეპეშაჟის მეორე რაუნდში ასლანიანმა დაამარცხა აზერბაიჯანელი მეტოქე ელმან მუხთაროვი (ანგარიშით 5-3). ბრინჯაოს მედლისთვის შეხვედრაში ანგარიშით 7-2 დაამარცხა პოლონელი მოჭიდავე დავიდ კარეჩინსკი. 2019 წელს 67 კგ წონით კატეგორიაში მონაწილეობდა ბუქარესტში, რუმინეთში გამართულ ევროპის ჩემპიონატზე. მოიპოვა ბრინჯაოს მედალი. 1/32 ფინალში ანგარიშით 0-4 დამარცხდა პოლონეთის სახელით მოასპარეზე გევორგ სააკიანთან. სააკიანის ფინალში გადასვლის გამო გადაერთო რეპეშაჟში, ბრინჯაოს მედლისთვის ბრძოლაში. რეპეშაჟის პირველ შეხვედრაში დაამარცხა ბელარუსი იარასლავ კარდაში, ანგარიშით 11-1. რეპეშაჟის მეორე შეხვედრაში დაამარცხა ბულგარელი მოჭიდავე კონსტანტინ სტასი, ანგარიშით 8-0. ბრინჯაოს მედლისთვის შეხვედრაში დაამარცხა სერბი მატე ნემეში, ანგარიშით 4-2. 2020 წელს 67 კგ წონით კატეგორიაში მონაწილეობდა რომში, იტალიაში გამართულ ევროპის ჩემპიონატზე. მოიპოვა ბრინჯაოს მედალი. 1/32 ფინალში დაამარცხა შვედი სიმონ ერლანდსონი. 1/16 ფინალში ანგარიშით 9-0 დაამარცხა ქართველი მოჭიდავე გიორგი შოთაძე. მეოთხედფინალში ანგარიშით 10-1 დაამარცხა სერბი მატე ნემეში. ნახევარფინალში დამარცხდა რუსეთის წარმომადგენელ ნაზირ აბდულაევთან, ანგარიშით 3-4. ბრინჯაოს მედლისთვის ბრძოლაში დაამარცხა უნგრელი მეტოქე, ანგარიშით 7-5. Olympedia ↑ 2018 European Wrestling Championships Results. ციტირების თარიღი: 12 April 2020 ↑ 2019 European Wrestling Championships Results. დაარქივებულია ორიგინალიდან — 12 აპრილი 2020. ციტირების თარიღი: 12 April 2020 ↑ 3.0 3.1 2020 European Wrestling Championships Results. ციტირების თარიღი: 12 April 2020 ↑ 2019 European Games Wrestling Results. ციტირების თარიღი: 4 April 2020 ↑ Shefferd, Neil (8 May 2021). „Armenia and Romania book multiple Tokyo 2020 places at UWW World Olympic Games qualifier“. InsideTheGames.biz. ციტირების თარიღი: 8 May 2021. ↑ Results Book. ციტირების თარიღი: 9 August 2020 ↑ Results. დაარქივებულია ორიგინალიდან — 2020-09-11. ციტირების თარიღი: 2021-10-13. ↑ European Championships Bullettin. დაარქივებულია ორიგინალიდან — 2020-04-12. ციტირების თარიღი: 2021-10-13. ↑ Etchells, Daniel (12 February 2020). „Armenia claim two Greco-Roman titles on day three of European Wrestling Championships“. InsideTheGames.biz. ციტირების თარიღი: 12 February 2020.
გევორგ ღარიბიანი

გევორგ ღარიბიანი (სომხ. Գևորգ Ղարիբյան; დ. 11 დეკემბერი, 1994) — სომეხი მოჭიდავე. ჭიდაობს ბერძნულ-რომაულ სახეობაში. 2020 წელს რომში, იტალიაში მოიგო ევროპის ჩემპიონატი 60 კგ წონით კატეგორიაში. ფინალში დაამარცხა თურქი მეტოქე, მოჭიდავე ქერემ ქამალი. 2017 წელს ღარიბიანი მონაწილეობას იღებდა ნოვი-სადში, სერბეთში გამართულ ევროპის ჩემპიონატზე, 59 კგ წონით კატეგორიაში. შემდეგ წელს მონაწილეობა მიიღო ბუდაპეშტში, უნგრეთში გამართულ 2017 წლის ჭიდაობის მსოფლიო ჩემპიონატზე. 2019 წელს ღარიბიანმა მონაწილეობა მიიღო რუმინეთის დედაქალაქ ბუქარესტში გამართულ ევროპის ჩემპიონატზე, 60 კგ წონით კატეგორიაში. ამავე წელს მონაწილეობა მიიღო ნურ-სულთანში, ყაზახეთში გამართულ ჭიდაობის მსოფლიო ჩემპიონატზე. 2020 წელს 63 კგ წონით კატეგორიაში იასპარეზა 2020 წლის ინდივიდუალურ ჭიდაობის თასს, რომელიც ბელგრადში, სერბეთში გაიმართა. 2021 წლის მარტში მონაწილეობა ევროპაში გამართულ ოლიმპიური თამაშების შესარჩევ ტურნირზე რომელიც გაიმართა უნგრეთის დედაქალაქ ბუდაპეშტში. ღარიბიანმა ვერ მოახერხა ოლიმპიური თამაშების ლიცენზიის მოპოვება, რადგან გამოეთიშა ტურნირს მეორე რაუნდში. 2021 წლის ოქტომბერში ბრინჯაოს მედლისთვის შეხვედრაში დამარცხდა ჭიდაობის მსოფლიო ჩემპიონატზე, რომელიც ნორვეგიის დედაქალაქ ოსლოში გაიმართა (60 კგ წონითი კატეგორია). 1/16 ფინალში დაამარცხა ამერიკელი დალტონ რობერტსი, ანგარიშით 8-4. მეოთხედფინალში მისი მეტოქე იყო ირანელი მოჭიდავე მეჰრდრად მარდანი, რომელთანაც დამაჯერებლად, ანგარიშით 7-0 გაიმარჯვა. ნახევარფინალში ანგარიშით 6-9 დამარცხდა მომავალ მსოფლიო ჩემპიონ მოლდოველ ვიქტორ ჩობანუსთან. ბრინჯაოს მედლისთვის ბრძოლაში დამარცხდა რუსეთის ოლიმპიური კომიტეტის წარმომადგენელ სტეპან მარიანიანთან, ანგარიშით 1-3. 2020 წელს ღარიბიანმა მოიგო იტალიის დედაქალაქ რომში გამართული ჭიდაობის ევროპის ჩემპიონატი, 60 კგ წონით კატეგორიაში. 1/8 ფინალში დაამარცხა ბულგარეთის წარმომადგენელი ავგუსტინ სპასოვი, ანგარიშით 9-1. მეოთხედფინალში დაამარცხა აზერბაიჯანელი მოჭიდავე მურად ბაზაროვი, ანგარიშით 8-0. ნახევარფინალში დაამარცხა ესტონელი მოჭიდავე ჰელარი მეგისალუ, ანგარიშით 8-0. ფინალში ღარიბიანის მეტოქე იყო თურქი მოჭიდავე ქერემ ქამალი. შეხვედრა ანგარიშით 5-5 დასრულდა. იმის საფუძველზე რომ შეხვედრაში ბოლო ქულა ღარიბიანმა მოიპოვა, ჩემპიონიც ის გახდა. 2020 წელს ღარიბიანი პირველად გახდა ევროპის ჩემპიონი. გევორგ ღარიბიანი ↑ 1.0 1.1 https://www.iat.uni-leipzig.de/datenbanken/dbwrestling/daten.php?spid=AF227E31DF154FA6B42EE75B90368444 ↑ Etchells, Daniel (12 February 2020). „Armenia claim two Greco-Roman titles on day three of European Wrestling Championships“. InsideTheGames.biz. ციტირების თარიღი: 13 February 2020. ↑ „Wrestler Gevorg Gharibyan Wins Gold at European Championships“. Asbarez.com. 12 February 2020. ციტირების თარიღი: 13 February 2020. ↑ 2020 European Wrestling Championships Results. ციტირების თარიღი: 12 April 2020 ↑ 2017 European Wrestling Championships Results. ციტირების თარიღი: 15 April 2020 ↑ 2018 World Wrestling Championships Results. ციტირების თარიღი: 14 April 2020 ↑ 2020 Individual Wrestling World Cup Results Book. ციტირების თარიღი: 18 December 2020 ↑ 8.0 8.1 2021 European Wrestling Olympic Qualification Tournament Results Book. ციტირების თარიღი: 24 March 2021 ↑ Results
რომუალდ ცუხიშვილი

რომუალდ (რომა) აპოლონის ძე ცუხიშვილი (დ. 11 დეკემბერი, 1936) — ქართველი მხატვარ-კერამიკოსი, საქართველოს მხატვართა კავშირის წევრი (1964), საქართველოს სსრ-ის ხელოვნების დამსახურებული მოღვაწე, პროფესორი. რომუალდ ცუხიშვილი დაიბადა ქ. კიევში, 1936 წლის 11 დეკემბერს სამხედრო-საზღვაო ოფიცრის ოჯახში. მამა — აპოლონ ცუხიშვილი, დედა — ინეზა ბერიძე, ჟურნალისტი და პოეტი. 1957 წელს, საშუალო სკოლის დამთავრების შემდეგ ჩაირიცხა თბილისის სახელმწიფო სამხატვრო აკადემიის (თსსა) გამოყენებითი ხელოვნების/კერამიკის ფაკულტეტზე. პედაგოგები: ხატვაში სერგო ქობულაძე, შოთა კუპრაშვილი, ფერწერაში — ვახტანგ ჯაფარიძე და დავით წერეთელი, ქანდაკებაში — გიორგი სესიაშვილი, ირაკლი ოქროპირიძე, კომპოზიციაში — დავით ციციშვილი, ზაქარია მაისურაძე, გიორგი ქართველიშვილი, რევაზ იაშვილი, მასალის ტექნოლოგიაში — პეპელა ვაშაკიძე, ალექსანდრე ფიცხელაური. 1963 წელს წარჩინებით დაამთავრა თსსა და დაიწყო მუშაობა სამხატვრო-საკონსტრუქტორო ბიუროში (1963-1966), შემდეგ საქართველოს ხელოვნების მუზეუმში რესტავრატორად. 1970 წელს დაამთავრა თსსა-იის ასპირანტურა და იქვე დაიწყო მუშაობა პედაგოგად. 1981-1984 წლებში საქართველოს კულტურის სამინისტროს მივლინებით მუშაობდა მოზამბიკში, სამხატვრო სკოლაში, სადაც დააარსა კერამიკის განყოფილება. 1963 წლიდან ღებულობს მონაწილეობას რესპუბლიკურ, საკავშირო და საერთაშორისო გამოფენებზე. მისი ნამუშევრები გამოფენილი იყო მოსკოვში, სანქტ-პეტერბურგში, ყოფილ იუგოსლავიაში, გერმანიაში, საფრანგეთში, შვეიცარიაში, ნორვეგიასა და მოზამბიკში. 1984 წლის ოქტომბერში ქ. მაპუტუში და ბეირაში (მოზამბიკი) გაიმართა მისი პერსონალური გამოფენა. წარმოდგენილი იყო ფერწერა, კერამიკა და გრაფიკა. 1978 წელს მიღებული აქვს საქართველოს მხატვართა კავშირის მედალი — წლის საუკეთესო ნამუშევრისათვის — ტრიპტიქი „ძველი თბილისი“. 1980 წელს საერთაშორისო გამოფენაზე ქ. ვალორისში (ფრანგ. Vallauris), (საფრანგეთი) მიღებული აქვს დიპლომი ნამუშევრისთვის „ვარძია“. 1997 წელს ქ. ანაბერგ-ბუხჰოლცში (გერმ. Annaberg-Buchholz), (გერმანია), კერამიკის საერთაშორისო ფესტივალზე მიიღო საპატიო პრიზი. 2004 წელს თბილისში, სახვითი და გამოყენებითი ხელოვნების საშობაო ფესტივალზე მიიღო პირველი პრემია. ვინ ვინაა თანამედროვე ქართულ ხელოვნებაში“, გვ, 540, 2000 წ., ნინო ზაალიშვილის საერთო რედაქციით, „ქართული ბიოგრაფიული ცენტრი“. Современная грузинская керамика. Автор текста и составитель Алде какабадзе. Москва „советский художник“ 1984г. სოფიო ჩიტორელიძე. ინტერვიუ მხატვარ-კერამიკოს რომუალდ ცუხიშვილთან. გიორგი ჩუბინაშვილის სახელობის ქართული ხელოვნების ისტორიისა და ძეგლთა დაცვის ეროვნული კვლევითი ცენტრი. დაარქივებულია ორიგინალიდან — 26 ოქტომბერი, 2021. ციტირების თარიღი: 26 იანვარი, 2020.
რომან მიტიჩიანი

რომან მიტიჩიანი (დ. 4 სექტემბერი, 1978) — ამერიკელი-სომეხი შერეული საბრძოლო ხელოვნების პროფესიონალი მებრძოლი, მსახიობი და კასკადიორი. ის მცირე ხნით გამოჩნდა „Spike TV“-ის რეალითი შოუში „The Ultimate Fighter: Team Hughes vs. Team Serra“. მიტიჩიანი იყო სერას გუნდის წევრი. მიღებული ტრავმების გამო, მოუწია შოუს მალევე დატოვება. რომან მიტიჩიანი დაიბადა ვანაძორში, სომხეთის საბჭოთა სოციალისტურ რესპუბლიკაში. 8 წლის ასაკში დაიწყო ვარჯიში თავისუფალი სტილით ჭიდაობაში, მგოვიანებით გადავიდა სამბოსა და ძიუდოზე. მისი მწვრთნელი იყო ბახშიკ საროიანი. მიჩიტიანი ოჯახთან ერთად ამერიკის შეერთებულ შტატებში 1997 წელს გადავიდა. დაიწყო ვარჯიში „Hayastan Judo Club“-ში, ჟენ ლებელისა და გოკორ ჩივიჩიანის მწვრთნელობით. 2000 წელს სამსახიობო კარიერას გასაგრძელებლად, საცხოვრებლად გადავიდა ლოს-ანჯელესში. პირველი ბრძოლა MMA-ში 1999 წელს გამართა. მეტოქე ბონგ ფედალიზო 52 წამში დაამარცხა. შემდეგი ბრძოლა გამართა 2003 წლის 3 ოქტომბერს. დაამარცხა ბრად მოჰლერი. ამავე წლის 12 ოქტომბერს დამარცხდა ჯეიმზ ვილკსთან. 2006 წელს 3 წუთსა და 50 წამში დაამარცხა მაიკლ პენალბერი. 2007 წელს აგრეთვე 3 წუთსა და 50 წამში დაამარცხა მაიკ რობლესი. 2008 წელს 2 წუთსა და 24 წამში დამარცხდა ბერძენ სოტიროპულოსთან . შემდეგ წელს გამართულ შეხვედრაში დამარცხდა ჯეისონ მიდერსთნ. შეხვედრა 2 წუთსა და 41 წამს გაგრძელდა. ამავე წელს 3 წუთში დაამარცხა მაიკ დოლჩე. ამის შემდეგ 2010 წელს 3 წუთში დაამარცხა პრესტონ შარფი. 2012 წელს გამართულ შეხვედრაში 52 წამში დაამარცხა უილიამ სრიაპაი. მიტიჩიანმა დააგროვა 5 შეხვედრა სადაც დააფიქსირა ბალანსი 4-1 MMA-ში. ამის შემდეგ გამოჩნდა რეალითი შოუში The Ultimate Fighter: Team Hughes vs. Team Serra. მან იდაყვი მოიტეხა წინასწარი გუნდის შესარჩევი შეფასების დროს და შემდგომ მოიხსნა შოუდან, სანამ ბრძოლის შესაძლებლობა ექნებოდა. თუმცა, იგი დააბრუნეს საბრძოლველად შოუს ფინალში, სადაც მან დაამარცხა დორიან პრაისი ტერფის დაბლოკვის გზით მხოლოდ 23 წამში, რამაც მას UFC-თან კონტრაქტი მოუტანა. შემდეგ ბრძოლაში რომელიც UFC Fight Night 13-ის ფარგლებში გაიმართა, იგი დამარცხდა TUF 6 მებრძოლ გიორგი სოტიროპულოსმთან, TKO–ს საშუალებით. რომანმა შეასრულა სამსახიობო როლები და იყო კასკადიროი ხვადასხვა ფილმებსა და სატელევიზიო შოუებში, ისეთებში როგორებიცაა „NUMB3RS“, „Dexter“, „Felon“, „24“, „NCIS: Los Angeles“, „Takers“, „CSI: Miami“, „ანარქიის შვილები“, „NCIS“, „CSI: NY“, „ჯონ ვიკი“, „Furious 7“, „გაქცევის გეგმა 2: ჰადესი“ და 2018 წელს გადაღებული ფილმი „Vice“. ოფიციალური საიტი ↑ Sloan, Mike (December 9, 2007). „No bull: 'El Matador' shines at 'The Ultimate Fighter' finale“. ESPN.com. ციტირების თარიღი: August 30, 2011. ↑ 2.0 2.1 About. RomanMMA. ციტირების თარიღი: June 10, 2018 ↑ Filloy, Dustin (October 16, 2013). „The Ultimate Fighter 6: Where Are They Now?“. Bleacher Report. ციტირების თარიღი: June 10, 2018. ↑ Preston, Tony (February 9, 2009). „TUF 6: Where Are They Now?“. Bleacher Report. ციტირების თარიღი: June 10, 2018. ↑ Arakelyan, Syune (May 15, 2018). „Exclusive. Actor Roman Mitichyan on visting [sic] Armenia with Serj Tankian and new Hollywood projects with Christian Bale and Sylvester Stallone“. NEWS.am Style. ციტირების თარიღი: June 10, 2018.
რველის ციხე

რველის ციხე — არქიტექტურული ძეგლი ბორჯომის მუნიციპალიტეტის სოფელ რველში, მდინარე ბანისხევისა და მდინარე მტკვრის შესაყარში. აღნიშნული ციხე წინაფეოდალური ხანის გორაზეა აღმართული, რაც ამ ციხის ძველი დროიდან დაწინაურების ნიშანი უნდა იყოს. რველის ციხე ბანისხევისა და მდინარე მტკვარს აყოლილი გზების ჩამკეტი იყო. ციხის ადრეული ნაწილი (შიდა ციხე) მოიცავს ტერიტორიას დაახლოებით 20×10 მ, სადაც 4-5 სათავსოს კვალი ჩანს. ყველზე მაღალ ადგილას ოთხკუთხა ფორმის კოშკია 8მ×5მ-ის ფართობის. კოშკისა და გალავნის წყობა ჰორიზონტალურია. ბერძენიშვილი დ. ფიქრობს, რომ რველის ციხის შესავალი უნდა ყოფილიყო ბანისხევი, ყვიბისისხევი და ზანავ-რველი. გოგოლაძე თ., ბორჯომის ხეობის ისტორიული და ხუროთმოძღვრული ძეგლები (გზამკვლევი), თბ., 2014 გვ. 25 ბერძენიშვილი დ., ნარკვევები საქართველოს ისტორიული გეოგრაფიიდან. ზემო ქართლი – თორი, ჯავახეთი, თბ., 1985 გელაშვილი ბ., თორის ხეობის თავდაცვითი ნაგებობები ისტორიისათვის, ახალაციხის სახელმწიფო სასწავლო უნივერსიტეტი, გულანი, # 10, ახალციხე 2011 გელაშვილი ბ., ბორჯომის ხეობა XI-XIII საუკუნეებში, თბ. 2013
სანდრო ტონალი

სანდრო ტონალი (იტალ. ˈsandro toˈnaːli; დ. 8 მაისი, 2000, ლოდი, იტალია) — იტალიელი ფეხბურთელი. ამპლუით ნახევარმცველი, ასპარეზობს „მილანში“, 2019 წლიდან არის იტალიის ეროვნული ნაკრების წევრი. ბრეშა: (1) სერია B (1): 2018–19 სანდრო ტონალი — Soccerway Profile at FIGC.it ↑ დაარქივებული ასლი. დაარქივებულია ორიგინალიდან — 2020-09-16. ციტირების თარიღი: 2021-10-14. ↑ Official Statement: Sandro Tonali (9 სექტემბერი, 2020). ციტირების თარიღი: 9 September 2020 ↑ Tonali ceduto a titolo temporaneo it. დაარქივებულია ორიგინალიდან — 2021-10-28. ციტირების თარიღი: 2020-09-10
სამის ციხე

სამის ციხე — არქიტექტურული ძეგლი ბორჯომის მუნიციპალიტეტის სოფელ რველში, მდინარე ბანისხევის მარცხენა სანაპიროზე, ბანისხევის ნასოფლარიდან დაახლოებით 2 კილომეტრზეა მოშორებული. ციხის კოშკი კვადრატულია (გარედან 8 მ×8 მ, შიგნიდან 5 მ×5 მ), კლდის მოზრდილი ლოდებით ნაგები. წყობა უმეტესად თარაზულია, ან მცირე ქვების მწკვრივებითაა გასწორებული. აღმოსავლეთ კედლის სიმაღლე დაახლ. 7 მეტრამდეა, მაგრამ სარკმლის ნიშანი არსად ჩანს. კოშკს შესასვლელი სამხრეთიდან არის. ირგვლივ გალავანია ისეთივე წყობისა, რომელსაც სამხრეთის მხარეს ნახევარწრიული ბურჯი აქვს. გალავნის შიგნით, კოშკის ჩრდილოეთ მხარეს არის სხვა სათავსოს ნაშთიც. კოშკის დასავლეთის კედელი ნალისებურად შემორტყმულია გალავნის პირზე. გვიან მოსულ მოსახლეობას აღნიშნული ციხე ეგონა ბანისხევის ძველი ეკლესია. ამიტომაც მის დასავლეთ მხარეს XIX საუკუნის სასაფლაო გაუმართავს. ბერძენიშვილი დ., ნარკვევები საქართველოს ისტორიული გეოგრაფიიდან. ზემო ქართლი – თორი, ჯავახეთი, თბ., 1985 გელაშვილი ბ., თორის ხეობის თავდაცვითი ნაგებობები ისტორიისათვის, ახალაციხის სახელმწიფო სასწავლო უნივერსიტეტი, გულანი, # 10 ახალციხე 2011 გელაშვილი ბ., ბორჯომის ხეობა XI-XIII საუკუნეებში, თბ., 2013 გოგოლაძე თ., ბორჯომის ხეობის ისტორიული და ხუროთმოძღვრული ძეგლები (გზამკვლევი), თბ., 2014 გვ. 26
ელვინ ჯაფარგულიევი

ელვინ ჯაფარგულიევი (აზერ. Elvin Cəfərquliyev; დ. 26 ოქტომბერი, 2000, ბაქო, აზერბაიჯანი) — აზერბაიჯანელი ფეხბურთელი. თამაშობს მარცხენა ნახევარმცველის პოზიციაზე. არის საფეხბურთო კლუბ „ყარაბაღისა“ და აზერბაიჯანის ეროვნული საფეხბურთო ნაკრების წევრი. პარალელურად არის აზერბაიჯანის 21 წლამდე ფეხბურთელთა ნაკრების წევრი. 2017 წლის 10 დეკემბერს შედგა ჯაფარგულიევის დებიუტი „კეშლას“ რიგებში. აზერბაიჯანის საფეხბურთო თასზე ითამაშა „კაპაზის“ წინააღმდეგ. მატჩი „კეშლას“ გამარჯვებით, ანგარიშით 2-0 დასრულდა. 2018 წელს ჯაფარგულიევი შეუერთდა აღდამის „ყარაბაღს“. 2019 წლის ზაფხულში „სუმგაითმა“ დაანონსა, რომ ჯაფარგულიევი მათ გუნდში ერთსეზონიანი იჯარით ითამაშებდა. 2019 წლის 17 აგვისტოს შედგა მისი დებიუტი აზერბაიჯანის პრემიერ ლიგაში, „სუმგაითის“ რიგებში, „გაბალას“ წინააღმდეგ. 2020 წლის 11 სექტემბერს შედგა მისი დებიუტი აღდამის „ყარაბაღის“ რიგებში, აზერბაიჯანის პრემიერ ლიგის შეხვედრაში, თავისი ყოფილი კლუბის, „კეშლას“ წინააღმდეგ. მატჩი უგოლო ფრით დასრულდა. 2020 წლის 18 აგვისტოს შედგა ჯაფარგულიევის ევროპული დებიუტი, „სილეკსის“ წინააღმდეგ, 2020–21 წლის უეფა-ს ჩემპიონთა ლიგის პირველ საკვალიფიკაციო ეტაპზე. ჯაფარგულიევს გუნდთან კონტრაქტი 2024 წლის 30 ივნისამდე აკავშირებს. 2018 წლის 14 ნოემბერს შედგა ჯაფარგულიევის დებიუტი აზერბაიჯანის 19 წლამდე ფეხბურთელთა ეროვნულ ნაკრებში. ნაკრები ისრაელის 19 წლამდე ფეხბურთელთ ეროვნულ ნაკრებთან ანგარიშით 1-4 დამარცხდა. ამის შემდეგ ითამაშა 3 დღეში, 17 ნოემბერს საქართველოს 19 წლამდე ფეხბურთელთა ეროვნულ ნაკრებთან, ანგარიშით 2-1 მოგებულ შეხვედრაში. 2019 წლის 6 სექტემბერს 18 წლის ასაკში შედგა მისი დებიუტი აზერბაიჯანის 21 წლამდე ფეხბურთელთა ნაკრებში. აზერბაიჯანელებმა სლოვაკეთის 21 წლამდე ფეხბურთელთა ნაკრები, ანგარიშით 2-1 დაამარცხეს. ჯაფარგულიევის დებიუტი აზერბაიჯანის ეროვნულ საფეხბურთო ნაკრებში 20 წლის ასაკში შედგა 2021 წლის 30 მარტს, 2022 წლის მსოფლიო საფეხბურთო ჩემპიონატის შესარჩევი ეტაპის შეხვედრაში, სერბეთის ეროვნული საფეხბურთო ნაკრების წინააღმდეგ. შეხვედრა სერბეთის ნაკრების გამარჯვებით, ანგარიშით 1-2 დასრულდა. ამავე წლის 27 მაისს ითამაშა თურქეთის ნაკრებთან. აზერბაიჯანი ანგარიშით 1-2 დამარცხდა. 2 ივნისს ითამაშა ბელარუსთან ამხანაგურ თამაშში, რომელიც აზერბაიჯანის ნაკრების გამარჯვებით, ანგარიშით 2-1 დასრულდა. 2021 წლის 6 ივნისს 14 წუთი ითამაშა მოდლოვის ნაკრებთან ანგარიშით 0-1 წაგებულ შეხვედრაში. კეშლა აზერბაიჯანის საფეხბურთო თასი: 2017–18 ელვინ ჯაფარგულიევი — Soccerway ელვინ ჯაფარგულიევი — Transfermarkt ↑ „Elvin Cəfərquliyev“. PFL. 14 September 2020. ↑ „KEŞLƏ VS. KAPAZ 2 - 0“. Soccerway. 10 December 2017. ↑ „QƏBƏLƏ VS. SUMQAYIT 0 - 2“. Soccerway. 17 August 2019. ↑ „KEŞLƏ VS. QARABAG 0 - 0“. Soccerway. 11 September 2020. ↑ „II tur / 2020-09-11“ (Azerbaijani). www.pfl.az. 11 September 2020. ↑ 2020–21 UEFA Champions League qualifying rounds matches, UEFA.com ↑ „Daha bir gənc futbolçumuz avrokuboklarda debüt etdi“ (Azerbaijani). www.qol.az. 19 August 2020. ↑ Azerbaijan v Serbia game report. UEFA (30 March 2021).
მეჰმედ IV გირეი

მეჰმედ IV გირეი (ყირიმ. IV Mehmet Geray, ٣محمد كراى‎; დ. 1610, ბახჩისარაი, ყირიმის სახანო — გ. 1674, ტარკი) — ყირიმის ხანი 2-ჯერ: 1641–1644 და 1654–1666 წლებში, სელამეთ I გირეის უმცროსი ვაჟი. მეჰმედმა ნახევარი ცხოვრება გაატარა მძევლად სტამბოლში, ოსმალთა სულთნების კარზე. ჯანიბექ გირეის მეფობის დროს დანიშნული იყო ნურედინად და კალგად. 1635 წელს გადასახლდა ოსმალთა მცირე აზიის სამფლობელოებში. 1641 წელს თავისი ძმა, ბაჰადირ I ლაშქრობაში გარდაიცვალა და ყირიმის ხანის ტიტული ოსმალთაგან სწორედ მას ერგო. თავისი პირველი მმართველობისას წარუმატებულ საგარეო პოლიტიკა გაატარა, რის გამოც ოსმალებმა ხანის ტიტული ჩამოართვეს და კუნძულ როდოსზე გადაასახლეს. ყირიმის ახალ ხანად კი მეჰმედის ძმა ისლამ III გირეი დაამტკიცეს. მეჰმედ გირეის 10 წელი მოუწია გადასახლებაში ყოფნა. 1654 წელს ისლამ III გარდაიცვალა და ოსმალებმა მეჰმედი დააბრუნეს ყირიმის ტახტზე. მეორე მმართველობის პერიოდში ბრძოლები გადაიხადა დონისა და რუსი კაზაკების, ასევე პოლონეთის წინააღმდეგ. მეჰმედ IV თავისი წინამორბედისგან განსხვავებით არ იყო მორჩილი ვასალი ოსმალეთისათვის. დაუმორჩილებლობისა და სამხედრო კამპანიებზე ხშირად გამოუცხადებლობის გამო, 1666 წელს ოსმალებმა მეჰმედს ხანის ტიტული ჩამოართვეს და ტარკში გადაასახლეს, სადაც 8 წლიანი ცხოვრების შემდეგ, 1674 წელს გარდაიცვალა. მის შთამომავალთაგან ვერცერთმა მოახერხა სახანოს ხელისუფლების სათავეში მოსვლა. ყირიმის სახანო გირეის დინასტია ყირიმის ხანების სია Гайворонский Алексей. Созвездие Гераев. — Симферополь, 2003 г. Олекса Гайворонский «Повелители двух материков», том 1, Киев-Бахчисарай, 2007 г. ISBN 978-966-96917-1-2 Олекса Гайворонский «Созвездие Гераев». Симферополь, 2003. О. Гайворонский «Созвездие Гераев» ↑ Howorth has 1665